Optužili udrugu Hrabro dijete: Hvala što lažete i obmanjujete

Alen Kocić je kazao kako je doznao da je za Noru ukupno skupljeno 7,5 milijuna kuna, od čega je 575.000 dolara uplaćeno bolnici. Ne znaju gdje je ostatak novca

<p><b>Roditelji</b> malene <b>Nore Šitum</b>, te bivši tajnik i suosnivač udruge Hrabro dijete <b>Alen Kocić</b> obratili su se danas javnosti kako bi ispričali što se sve događalo s udrugom nakon Norine smrti. </p><p>Naime, djevojčica je 7. veljače otputovala u Sjedinjene Države na liječenje. Iako je udruga Hrabro dijete i dalje pozivala da se uplaćuje novac za Noru, <b>akciju su zaključili </b><span style="background-color: rgb(255, 255, 255);"><b>9. veljače</b>. Sav novac koji je uplaćen (za dodatne troškove Norina liječenja), više nije išao za Noru. </span>No, to nitko nije znao i ljudi su uplaćivali i dalje.</p><p>Nakon Norina sprovoda, roditelji su u sjećanje na svoju jedinicu, odlučili osnovati <b>zakladu</b>. Prije tri mjeseca dobili su izvješće iz Udruge, no samo do 9. veljače. Prema tom izvješću ostalo je oko 2,100.000 kuna, 9000 franaka i 45.000 eura.</p><p>Roditelji se pitaju <b>koliko je novca od 9. veljače prikupljeno</b> i gdje je taj novac završio. </p><p>Kocić je kazao kako je doznao da je za Noru ukupno skupljeno <b>7,5 milijuna kuna</b>, od čega je <b>575.000 dolara</b> uplaćeno američkoj bolnici, a gdje je ostatak to se ne zna. Tvrdi kako je sve bio smišljen plan i da je<b> novac zamračen</b>.</p><p>Posljednjih pet mjeseci Norina majka <b>Đana Atanasovska</b> molila je da joj se dostave papiri iz udruge Hrabro dijete, odnosno koliko je novca uplaćeno u humanitarnu akciju za njezinu kćer.</p><p><span style="background-color: rgb(255, 255, 255);">Na Đanino inzistiranje da javnost i ona imaju pravo znati koliko je novca uplaćeno na ime njezina djeteta, predsjednica udruge <b>Jasminka Žužić</b> ju je izbacila iz udruge kao člana. Izbačen je tajnik i suosnivač udruge Alen Kocić.</span></p><p><span style="background-color: rgb(255, 255, 255);">- <b>Zahvaljujem vam što lažete</b>, obmanjujete mene i javnost, što nemate nikakvog morala, što bacate ljagu na sve dobro što ste učinili za mene i svu djecu od svega srca - poručila je Đana. </span></p><p><b>Optužila je Žužić</b> da proteklih mjeseci skriva bankovne izvode i izvod donacijskog telefona u humanitarnoj akciji za Noru Šitum. Ona i suprug pozvali su državne institucije koje se bave prevarama da iskoriste aparate koje imaju kako bi stali na kraj ovakvim stvarima.<br/></p>